નાગ સંસ્કૃતિનો સંબંધ સૌરાષ્ટ્ર, કચ્છ સાથે ગાઢ રીતે જોડાયેલો છે. એના અનેક પ્રમાણો આજે ય પ્રાપ્ત થાય છે. સુરેન્દ્રનગર જિલ્લામાં થાનગઢ પાસે વાસુકિ નાગનું પૌરાણિક મંદિર આવેલું છે એમ કહેવાય છે કે અમૃતમંથન વેળાએ દેવ અને દાનવોએ આ નાગનું નેતરું કર્યું હતું. પુરાણોમાં અતલ, વિતલ, ગર્ભાસ્થ, મહાતલ, સુતલ અને રસાતલ એમ જે સાત પાતાળોનું વર્ણન આવે છે. આ પૈકી સૌરાષ્ટ્રનો દીર્ઘ સાગરકિનારાનો કોઈ ભાગ જૂના કાળે પાતાળ ગણાતું.